有性趣:巴西美魔女談性爆紅
由時裝模特兒轉型成談情說性網紅,唔係話轉就轉咁簡單,巴西女網紅Ana Paula Oliveira表示仲要有相當勇氣至得!
近年網絡湧現唔少性感女網紅,新人想喺從中突圍而出並唔容易,今年50歲嘅時裝模特兒Ana Paula Oliveira,所憑嘅唔止係美魔女魅力,亦唔係單憑前凸後趷嘅火辣身材以及性感寫真,而係在於佢經常喺網上談情說性嘅大膽作風。作為巴西薄有名氣嘅時裝模特兒,Ana喺年輕時憑住誘人身材及迷人美貌,經常成為時裝及男士雜誌嘅封面女郎,直至上年4月進軍網紅界,主要分享性感自拍照及影片,只係令佢受到網民注意嘅,卻非佢美魔女嘅形象,而係大膽談性嘅風格,經常分享性生活及提出性建議,佢坦言性愛係保持年輕嘅秘訣,更認為追求性高潮,對邊個年齡層嘅女性嚟講都係相當重要。